
ที่ ปขมท.23-2569/ว 172
 ศูนย์ส่งเสริมและพัฒนาสมรรถนะบุคลากรสายสนับสนุน  

 ที่ประชุมสภาข้าราชการ พนักงาน และลูกจ้าง

 มหาวิทยาลัยแห่งประเทศไทย (ปขมท.)  
 สำนักบริการวิชาการ มหาวิทยาลัยเชียงใหม่  
 239 ถ.นิมมานเหมินท์ ต.สุเทพ อ.เมือง จ.เชียงใหม่  

 50200     
                                                              7  เมษายน   2569
เรื่อง    ขอความอนุเคราะห์สนับสนุนบุคลากรเข้าร่วมอบรมหลักสูตร “เทคนิคการเขียนบทความเพื่อการเผยแพร่” 
          รุ่นที่ 2
เรียน   อธิการบดี
สิ่งที่ส่งมาด้วย   โครงการอบรมหลักสูตร  “เทคนิคการเขียนบทความเพื่อการเผยแพร่”  รุ่นที่ 2



ด้วยศูนย์ส่งเสริมและพัฒนาสมรรถนะบุคลากรสายสนับสนุนวิชาการ ที่ประชุมสภาข้าราชการ 
พนักงาน และลูกจ้างมหาวิทยาลัยแห่งประเทศไทย (ปขมท.) ได้กำหนดจัดอบรมหลักสูตร “เทคนิคการเขียนบทความเพื่อการเผยแพร่” รุ่นที่ 2 ระหว่างวันที่ 16-17 พฤษภาคม 2569 ผ่านระบบ Online  โดยมีวัตถุประสงค์เพื่อสร้างความรู้ความเข้าใจเกี่ยวกับหลักการที่สำคัญ และเทคนิคในการเขียนบทความเพื่อการเผยแพร่ 
ในการนี้ศูนย์ส่งเสริมและพัฒนาสมรรถนะบุคลากรสายสนับสนุนวิชาการ ประชุมสภาข้าราชการ 
พนักงาน และลูกจ้างมหาวิทยาลัยแห่งประเทศไทย (ปขมท.) ประสงค์ขอความอนุเคราะห์ท่านสนับสนุนบุคลากรในสังกัดของท่านเข้าร่วมอบรมหลักสูตรดังกล่าวข้างต้น ค่าลงทะเบียนคนละ 1,500 บาท (หนึ่งพันห้าร้อยบาทถ้วน) และขอความกรุณาประชาสัมพันธ์การอบรมดังกล่าวให้บุคลากรในหน่วยงานของท่านได้ทราบด้วย ทั้งนี้ผู้เข้าร่วมประชุมมีสิทธิ์เบิกค่าลงทะเบียนได้ตามระเบียบกระทรวงการคลัง และไม่ถือเป็นวันลาเมื่อได้รับอนุมัติจากต้นสังกัดแล้ว ผู้สนใจสมัครได้ที่ www.council-uast.com  ภายในวันที่  12  พฤษภาคม  2569  สอบถามรายละเอียดเพิ่มเติมได้ที่ 089-555-666-1  หรือ email :  council.staff123@gmail.com
           
 จึงเรียนมาเพื่อโปรดทราบและพิจารณาให้ความอนุเคราะห์ด้วย  จะเป็นพระคุณยิ่ง 

  ขอแสดงความนับถือ
                   (นายเรวัต  รัตนกาญจน์)


ประธานที่ประชุมสภาข้าราชการ พนักงานและลูกจ้าง
                      มหาวิทยาลัยแห่งประเทศไทย (ปขมท.)  
ศูนย์ส่งเสริมและพัฒนาสมรรถนะบุคลากรสายสนับสนุน ปขมท.
โทร. 089-555-666-1  
email :  jaksurat.p@gmail.com
